Na temelju članka 17. stavka 4. Zakona o sportu (»Narodne novine«, broj 71/06,  
124/10,124/11, 86/12 i 94/13), i članka 5. Pravilnika o načinu osnivanja, zadaćama,  
djelokrugu i načinu rada školskih sportskih društava (»Narodne novine«, broj 013/2014),  
Školski odbor OSNOVNE ŠKOLE NIKOLE TESLE, GRAČAC Školska 12, na 3. sjednici održanoj 28. rujna 2021. godine donio je

**POSLOVNIK O RADU ŠKOLSKOG SPORTSKOG**  
 **DRUŠTVA „Gračac“**

**OPĆE ODREDBE**

**Članak 1.**  
Ovim se Poslovnikom uređuju se zadaće, djelokrug i način rada ŠSD ''Gračac''

**Članak 2.**  
Školsko sportsko društvo „Gračac“ (u daljnjem tekstu: ŠSD) osniva se radi provođenja  
izvannastavnih školskih sportskih aktivnosti učenika te sudjelovanja u programima školskih  
sportskih saveza, odnosno Hrvatskog školskog sportskog saveza.

**Članak 3.**  
(1)ŠSD osniva Školski odbor ustanove.  
(2)Naziv ŠSD-a je ŠSD „Gračac“.  
(3)Sjedište ŠSD-a je u Gračacu, Školska 12 .  
(4) Obilježje ŠSD-a je naziv Gračac.  
(5)Sve administrativne poslove ŠSD-a obavlja škola pri kojoj djeluje ŠSD.  
(6)U jednoj ustanovi može se osnovati samo jedno ŠSD.

**Članak 4.**  
(1)Cilj ŠSD „Gračac“ je uključivanje što većeg broja učenika u izvannastavne školske  
sportske aktivnosti.  
(2)Zadaće ŠSD-a „Gračac“ su:  
• sustavno planiranje, organiziranje i provedba sportskih aktivnosti za učenike kao dio  
izvannastavnih sadržaja škole,  
• poticati uključivanje što većeg broja učenika u školske sportske aktivnosti, a posebice  
učenika s invaliditetom,  
• poticati i promicati stručni rad u školskome sportu, kao i stručni sportski rad s djecom i  
mladima u lokalnoj zajednici,  
• poticati etička i moralna načela, poštovanje ljudskog dostojanstva, fair playa,  
tolerancije, nenasilja i kulture sporta,  
• sudjelovanje na školskim sportskim natjecanjima i priredbama,  
• interaktivna suradnja s drugim predmetima i školskim sekcijama,  
• edukacija učenika putem školskih sportskih aktivnosti,  
• razvijanje odgojnih i kulturnih vrijednosti učenika putem školskih sportskih aktivnosti,  
• organizacija međurazrednih sportskih natjecanja.

**USTROJ ŠSD-a i NADLEŽNOST VODITELJA ŠSD-a**

**Članak 5.**  
(1)Članovi ŠSD-a su voditelj ŠSD-a, učitelji, stručni suradnici koji su zaposlenici škole i koji  
sudjeluju u radu ŠSD-a te učenici škole koji su učlanjeni u ŠSD.  
(2)Članovi ŠSD-a mogu biti i vanjski suradnici, ukoliko ispunjavaju uvjete iz članka 60. stavka  
3. Zakona o sport.

**Članak 6.**  
ŠSD udružuje se u gradski školski sportski savez i/ili županijski školski sportski savez koji  
imaju pravnu osobnost.

**Članak 7.**  
(1)ŠSD ima voditelja.  
(2)Voditelja imenuje i razrješava Školski odbor na prijedlog ravnatelja.  
(3) Za voditelja može biti izabran zaposlenik škole koji ispunjava uvjete za učitelja tjelesne i  
zdravstvene kulture.  
(4)Voditelj ŠSD imenuje se do njegova opoziva i isti voditelj može biti ponovno imenovan.  
(5)Voditelj ŠSD-a:  
• zadužen je za planiranje i organizaciju provođenja izvannastavnih školskih sportskih  
aktivnosti.  
• koordinira svim aktivnostima i programima ŠSD-a,  
• početkom školske godine, predlaže školskom odboru koje će aktivnosti ŠSD  
provoditi,  
• saziva sjednice ŠSD  
• vodi potrebne evidencije ŠSD  
• podnosi školskom odboru izvješće o radu ŠSD-a na kraju školske godine i  
• obavlja druge poslove koji proizlaze iz ustroja i rada ŠSD

**Članak 8.**  
(1)ŠSD najmanje jedanput godišnje održava svoju sjednicu na koju se pozivaju svi članovi  
ŠSD-a.  
(2)Na sjednici ŠSD-a se podnosi izvješće o radu ŠSD.  
(3)Sjednicu ŠSD-a saziva voditelj ŠSD-a i ravnatelj škole.

**RAD ŠSD-a**

**Članak 9.**  
(1)Rad u ŠSD-u se ustrojava kao odgojno obrazovni proces putem školskih sportskih  
aktivnosti.  
(2)Školske sportske aktivnosti ŠSD-a provode se kroz grupe koje predstavljaju temeljne  
odgojno obrazovne jedinice ŠSD-a.  
(3)Na temelju interesa učenika i uvjeta koje ima, voditelj ŠSD-a na početku školske godine  
predlaže aktivnosti kroz grupe.  
(5)Svaka grupa mora imati voditelja, koji može biti i vanjski suradnik, sukladno članku 5.  
ovog Poslovnika.

**Članak 10.**  
(1)Članovi ŠSD-a obavljaju sljedeće zadaće:  
• redovito sudjeluju u školskim sportskim aktivnostima, sportskom vježbanju,  
pripremama za natjecanja te samim školskim sportskim natjecanjima,  
• predstavljaju Školu na natjecanjima u duhu fair-play igre i poštivanja protivnika,  
• skrbe se o redovitom ispunjavanju obveza, stezi i odgovornosti za ekipu,  
• brinu se o inventaru i sportskoj opremi, posebno čuvaju sportske rekvizite i pomagala  
te brinu o opremi koja im je dana na korištenje.

**Članak 11.**  
(1)U radu ŠSD-a sudjeluju svi članovi ŠSD-a  
(2)Za obavljanje stručnih poslova programiranja i provođenja izvannastavnih školskih  
sportskih aktivnosti ŠSD može na teret vlastitih sredstava školske ustanove angažirati  
vanjske suradnike, sukladno članku 5. ovog Poslovnika.

**Članak 12.**  
U provođenju programa i aktivnosti, ŠSD se može povezati sa sportskim klubovima,  
udrugama i savezima, poštujući pri tome sve zakonske propise.

**Članak 13.**  
(1)Poticanje učenika na bavljenje školskim sportom ostvaruje se sudjelovanjem na  
natjecanjima, ljetnim školama i kampovima te dodjeljivanjem pohvala, priznanja i nagrada.  
(2)Prigodom vrednovanja rada prosuđuju se postignuća, zalaganje i ponašanje.  
(3)Voditelj ŠSD-a može predlagati posebno zaslužne učenike i voditelje za nagrade koje  
dodjeljuje škola.

**EVIDENCIJA RADA I ČLANOVA ŠSD-a**

**Članak 14.**  
(1)ŠSD vodi evidenciju rada i to popis aktivnosti, broj učenika uključenih u pojedine  
aktivnosti, broj školskih sportskih natjecanja na kojima je sudjelovao ŠSD i broj sati rada  
ŠSD-a.  
(2)ŠSD vodi evidenciju članova ŠSD-a su koju se upisuju podaci o imenu, prezimenu i OIB-u  
učenika članova ŠSD-a, datumi njihova učlanjenja odnosno prestanka članstva, te datumi  
izdavanja i rokovi valjanosti potvrda o zdravstvenoj sposobnosti učenika.

**Članak 15.**  
(1)Učenicima članovima ŠSD-a izdaje se iskaznica Hrvatskog školskog športskog saveza  
kojom se potvrđuje članstvo u ŠSD-u i identitet.

**Članak 16.**  
ŠSD se upisuje u Registar školskih sportskih društava Hrvatskog školskog športskog saveza.

**NATJECANJA**

**Članak 17.**  
Pravo sudjelovanja na natjecanjima imaju ŠSD-a upisana u Registar školskih sportskih  
društava Hrvatskoga školskog sportskog saveza.

**Članak 18.**  
Organizatori školskih sportskih natjecanja u sustavu natjecanja ŠSD-a mogu biti školske  
ustanove za što moraju dobiti suglasnost HŠSS.  
Opća pravila organizacije i provedbe sustava natjecanja ŠSD-a donosi HŠSS.

**Članak 19.**  
U školskim sportskim natjecanjima može sudjelovati učenik za kojeg je utvrđena opća  
zdravstvena sposobnost.  
Opću i posebnu zdravstvenu sposobnost učenika za sudjelovanje na natjecanjima ŠSD-a  
utvrđuje nadležni liječnik, specijalist šk. medicine odnosno izabrani liječnik specijalist  
pedijatar ili izabrani liječnik specijalist opće i/ili obiteljske medicine.

**FINANCIRANJE ŠSD-a**

**Članak 20.**  
(1)Sredstva za rad i aktivnosti ŠSD-a osiguravaju se iz državnog proračuna i iz proračuna  
Zadarske županije na račun škole.  
(2)Sredstva za rad ŠSD-a mogu se osigurati i:  
• iz materijalnih troškova škole,  
• sredstvima iz proračuna zajednice sportskih udruga općina, gradova i županija,  
• sredstvima iz proračuna školskih sportskih saveza,  
• iz drugih izvora u skladu sa zakonom.  
(3)ŠŠD nema poseban račun nego se njegova novčana sredstva vode na računu škole.  
(4)Škola će obavljati financijske, računovodstvene, knjigovodstvene i blagajničke poslove  
ŠSD-a.  
(5)Ukupan prihod ŠSD-a čine sva novčana sredstva iz ovog članka koja ŠSD ostvari tijekom  
godine i mogu se koristiti isključivo za rad ŠSD-a.  
(6)Novčana sredstva se mogu trošiti temeljem odluke voditelja ŠSD-a i ravnatelja škola, a  
nalogodavac za isplate je ravnatelj škole.

**Članak 19.**  
Ovaj Poslovnik stupa na snagu osmog dana od dana objave na oglasnoj ploči škole.  
KLASA:011-01/21-01/02  
URBROJ:2198-1-28-02-21-1  
U Gračacu, 28. rujna 2021. godine  
Predsjednica školskog odbora  
  
**\_\_\_\_\_\_\_\_\_\_\_\_\_\_\_\_\_\_\_\_\_\_\_**  
Ovaj Poslovnik objavljen je na oglasnoj ploči Škole dana 28. rujna 2021. godine i stupa na snagu  
dana 06. listopada 2021. godine.  
RAVNATELJICA ŠKOLE:  
Slavica Miočić,dipl.ing